Досада – burningpeople.net
Етикет: Досада
Джанка зяпа през прозореца. Лято е. Останала сама в града, тя скучае. Играе си с тирантите на тролеите. Стига й само да ги погледне и те се свиват, сякаш са изяли нещо много кисело…
Джанка зяпа през прозореца. Лято е. Останала сама в града, тя скучае. Играе си с тирантите на тролеите. Стига й само да ги погледне и те се свиват, сякаш са изяли нещо много кисело. Започват да плюят искри и се спускат рязко надолу. Ватманът ругае и отива да ги закачи отново за живителния ток. Джанка се смее, изчаква ватманът да се върне в кабинката си и отново поглежда към тролея. Тирантите пак падат, ватманът пак ругае, пътниците пухтят. На третия път й омръзва – отива да си намаже филия със сливов мармалад. Джанка още не знае, че след няколко дни цялото семейство ще се премести да живее в квартал Дружба, където няма тролеи. Никога вече искри и забава. Никога.
Автор AveПубликувано на 31.07.2010 Категории Материа бърнаЕтикети джанки, Досада, лято, сливи, тролей5 коментара за Дружба
Има най-различни начини да пипнеш Досада. Някои я имат по рождение, неволен подарък от майка или татко досадници. Те са безнадеждни.
Също така е известно, че Досадата е силно заразна. Например болен в напреднала фаза може да ти лепне Досада без дори да те докосне, само докато те поздравява сутрин пред асансьора.
Досада може да се пипне и по много други начини. Най-зловещият от тях: можеш да пипнеш Досада докато ядеш сливи. Тези малки, лигави и безвкусни плодчета са напаст не само за децата, но и за много възрастни. Сливовите дръвчета растат толкова начесто по квартални градинки и гьолчета, че е почти невъзможно в тази страна да намериш място, където като застанеш и погледнеш напред да не видиш поне едно от тях.
Автор Basso PomadeПубликувано на 30.07.2010 Категории Материа бърнаЕтикети болести, Досада, зараза, опасност, сливи5 коментара за Досада